5วันระทึก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

สัปดาห์นี้ตลาดหุ้นยังผูกติดสถานการณ์การเมือง รอคำตัดสินคดียึดทรัพย์วันศุกร์ที่ 26 ก.พ.นี้
นายกวี ชูกิจเกษม ผู้ช่วยกรรมการผู้จัดการ บล.กสิกรไทย เปิดเผยว่า สัปดาห์นี้ตลาดยังได้รับแรงกดดันหลักจากประเด็นการเมือง เพราะวันศุกร์นี้จะมีการพิจารณาคดียึดทรัพย์ของอดีตนายกรัฐมนตรี และยังได้รับแรงกดดันจากการปรับขึ้นดอกเบี้ยนโยบายของธนาคารกลางสหรัฐอีก 0.25% 
“ปริมาณการซื้อขายหุ้นยังน้อยอยู่ จึงไม่ใช่จังหวะที่นักลงทุนจะเข้าไปลงทุน ควรรอประเมินสถานการณ์ทางการเมืองให้ชัดเจนก่อนดีกว่า” 
บริษัทหลักทรัพย์ กสิกรไทย คาดว่าดัชนีจะมีแนวรับที่ 688 และ 676 จุด ขณะที่แนวต้านจะอยู่ที่ 702 และ 708 จุด 
มาร์เก็ตติง กล่าวว่า นักลงทุนน่าจะให้ความสนใจซื้อหุ้นกลุ่มพลังงานหลังประกาศกำไรออกมาดี และจ่ายเงินปันผลเป็นที่น่าพอใจ ซึ่งจะช่วยประคับประคองไม่ให้ดัชนีอ่อนตัวลงมากนัก และในสัปดาห์นี้ จะมีการขึ้นเครื่องหมาย XD แจกเงินปันผลหลายบริษัท
วันศุกร์ที่ผ่านมาตลาดหุ้นไทยเก่งขึ้นสวนทางตลาดเอเชียและไม่สนข่าวม็อบเสื้อแดง ดัชนีปิดที่ระดับสูงสุดของวันที่ 700.44 จุด เพิ่มขึ้น 4.78 จุด แต่ต่างชาติกลับมาขาย 146 ล้านบาท ส่วนสถาบันซื้อ 386 ล้านบาท และบัญชีบริษัทหลักทรัพย์ซื้อ 519 ล้านบาท